Fairmont The Queen Elizabeth Fairmont Le Reine Élizabeth Fairmont Hotels and Resorts Montreal, Quebec  Kanada Geopen op 15 April 1958 Kamers 1039 Suites 100 Geriewe Vier restourante Webtuiste Queen Elizabeth Die Queen Elizabeth Hotel (Frans: Le Reine Élizabeth, amptelike Franse naam: Fairmont Le Reine Élizabeth; amptelike Engelse naam: Fairmont The Queen Elizabeth) is 'n luukse hotel in Montreal, Quebec, Kanada. Die hotel is in 900 Boulevard René Lévesque Ouest in die middestad van Montreal geleë en het 'n regstreekse toegang tot die hoofstasie en die Ondergrondse Montreal. Die hotel is deur die spoorwegmaatskappy Canadian National Railway (CN) gebou en in 1958 voltooi, maar later aan Canadian Pacific Hotels (tans Fairmont Hotels and Resorts) verkoop. Dit is die grootste hotel in die provinsie Quebec met 21 verdiepings en 1039 kamers, asook die hotelketting Fairmont se tweede grootste hotel in Kanada ná die Royal York in Toronto met 1365 kamers. Die hotel se naam was aanvanklik omstrede. Franssprekende nasionaliste wou dit ter ere van Montreal se stigter, Paul Chomedey de Maisonneuve, Château Maisonneuve noem.